འོན་ཀྱང་།བློ་སེང་གིས་ཨ་རིའི་དོན་གཅོད་ཁང་དེ་ཁོང་རྣམ་པ་དང་རྒྱང་དུ་བཀྱེད་དེ།རང་འོག་ལ་འདུ་བའི་ཨབ་ཕྲུག་སྐོར་ཞིག་གི་ཉི་མ་སྐྱེལ་སར་བཟོས་པ་མ་ཟད།དོན་གཅོད་བསྐོ་འཇོག་ལ་ཡང་མིའི་སྤུས་ཚད་དང་།བོད་མི་རིགས་ལ་ཕན་ཐོགས་མིན།ལས་ཀའི་ཉམས་མྱོང་དང་འཇོན་ནུས་སོགས་ལ་མ་བལྟས་པར།རང་འོག་ལ་འདུ་བ་དང་།རང་གི་ཁ་ལ་ཉན་པ་ཁོ་ན་ཙམ་གཙོར་འདོན་བྱས་པས་ཕྱི་རྒྱལ་དོན་གཅོད་ཁག་ནས་༸གོང་ས་མཆོག་གི་མཚན་གནས་དེ་སྔ་སྣུར་གྱིས་ཕྱིར་འཐེན་བྱེད་དགོས་སུ་གཏུགས་ཡོད།འདི་ལ་ཚང་མ་བསམ་བློ་གཟབ་ནན་གཏོང་དགོས་པ་ཞིག་ཡིན།རང་སྣང་གང་དྲན་བྱ་རྒྱུ་མང་དྲགས་ན་དོན་གཅོད་ཕར་ཞོགརྐང་པ་འཛུགས་ས་ཙམ་ཡང་འཆོར་བའི་ཉེན་ཁ་ཡོད།འདི་ལས་ཀྱང་བློ་སེང་གིས་གང་ཞིག་གཙོ་བོར་བཟུང་ནས་སྲིད་སྐྱོང་ལ་ལངས་ཡོད་པ་ཧ་ཅང་གསལ་བོ་རེད།ཉམས་མྱོང་ཟེར་བ་དེའི་རིགས་ནི་ཤེས་ཡོན་མེད་པའི་མི་རྣམས་ཀྱི་ངོམ་རྒྱུ་ཡོད་ན་མེད་ན་དེ་རེད།ཁོ་ཚོ་ལ་དེ་མ་གཏོགས་གཞན་གང་ཡང་སྟོན་ཡ་མེད་དུས་འཛུབ་མོ་བཙུག་ས་གང་ཡང་མེད་པའི་ཉམས་མྱོང་ཟེར་བ་ཞིག་ཁུར་ཡོང་གི་རེད།ཐུགས་བསམ་ལེགས་པོ་བཞེས་ན་རྒྱལ་ཁབ་དང་ཚོགས་པ་གང་ཞིག་ཡིན་རུང་དེའི་ནང་གི་ལྐོག་ཟ་རུས་སོང་དང་ནང་ཁུར་འགལ་ཟླ།སྲིད་དབང་སྒེར་གཅོད་ཡང་ན་ངོ་དགའ་སྤྲེལ་ལད་ཁ་རུས་ངོ་མདོག་ལ་ལྟ་བ་སོགས་བྱེད་སྟངས་དེའི་རིགས་གནང་མཁན་མང་ཆེ་བ་ལོ་ངོ་ཉི་ཤུ་སུམ་བཅུ་ལ་ཉམས་མྱོང་ཡོད་ཟེར་མཁན་གྱི་མདོ་ཁྲིད་ཚོའི་གྲས་ནས་རྐྱང་རྐྱང་ཡོང་གི་ཡོད།